تالقان، 24سنبله، باختر
یونما نینگ شمال شرق زونی بوییچه دفتری سرپرستی، رینت گریموف اشتراکیده موافقلشتیریش اولتیریشده، تخار حاکمی اورین باسری، اون آلتی تومن مسئوللری، غیردولتی موسسهلر نمایندهلر و قطار دولت ادارهلری نینگ رییسلری اشتراک ایتگن ایدی.
یونما دفتری نینگ شمال شرقی زونی بوییچه سرپرستی، رینت گریموف، اوشبو اولتیریش دن مقصد، حکومتی و ایریم تیگیشلی نهادلر اورته سیده موفقلتیریش نی تقویه لش، موسسه لرنینگ مقصدنی توشون تیریش، یاردم لرنی شفاف روشده ترقتیش اوچون مناسب یول بیلگی لش و حکومتی موسسه لرنینگ خادم لری قیینچیلیگی ییچیمی حقیده توغری یول ایزلش دیب بیان قیلن.
یونما دفتری نینگ سرپرستی بیرلشگن ملتلر تشکیلاتی نینگ قیلر ایشی ساحه لری حقیده هم معلومات بیریب، بیرلشگن ملت لر تشکیلاتی اوتکن بیر ییل ده، سیاسی مسئله لرنی نظرگه آلمی، انسان سیورلیک یاردم لرینی موسسه لر طریقی بیلن افغانستان خلقی گه کورستگنینی قوشیمچه قیلیب، بو کمکلر ینه ده دوامی بارلیگینی ایتدی.
اوشبو اولتیریش ده، غیر دولتی موسسه لر نماینده مقصدلری و ایش ریجه لری باره سیده محلی مسووللرگه بیلگی بیریب، محتاج و کمبغللرگه ییگولیک آزیق-اوقات یاردم لینی ترقتیش، صحی خذمت کورسه تیش، معارف نی تقویه لش، آست قورمه پروژه لری ایتیلیشی و موازنتلی رواج لنیش دوامی بارلیگینی تیلگه آلدیلر.
باشقه تماندن، تخار ولایتی امنیه قوماندانی، مولوی حبیب الله شاکر، تخار ولایتی مرکزی و اون آلتی تومنیده، غیر دولتی موسسه لر خادم لری نینگ خوفسیزلیگی تامین ایتیلیشی خصوصیده ایشانچ بیریب اوشبو موسسه لردن آست قورمه پروژلرنی تیزلیک بیلن عملگه آشیریشلرینی سوره دی.
بو اولتیریشده، تخار ولایتی سرپرستی، محمد کاظم طارق جنابلری؛ تخار ولایتیده مقیم بولگن غیر دولتی موسسه لر، تیگیشلی اداره لر بیلن هماهنگ بولیب فعالیت قیلیشنی سورهب، انسان سیور یاردمنی مستحق بولگن لرگه عدالتلی و شفاف طرزده ترقه تیشنی ایسته دی.
تخار حاکمی اورین باسری نینگ ایتیشیچه، ضرورتگه کوره عیاللر اسلام شرایطی دایره سیده یاردم کورستووچی تشکیلاتلریده ایشلشی ممکن و اولر اوچون هیچ قندی توسیق یوق.
pbt_Arab pes_Arab azb_Arab azb_Arab azb_Arab azb_Arab azb_Arab pes_Arab